Hamura Ocucuki

Manga
 Datum rođenja
 Pol
 Vrsta
 Status
 Kekei Genkai
 Okupacija
 Prebivalište

 Tendži (Otac) (Samo u animeu)  Kaguja Ocucuki (Majka)  Hagoromo Ocucuki (Brat)  Indra Ocucuki (Sinovac)  Ašura Ocucuki (Sinovac)

**Hamura Ocucuki** (大筒木ハムラ, *Ōtsutsuki Hamura*) je bio sin princeze Kaguje Ocucuki i brat Mudraca šest staza, Hagoroma Ocucukija. Pored njegovog brata i on je takođe prva osoba koja se rodila sa čakrom. Hamura je jedna od najbitnijih osoba za Ocucuki Klan jer ga je izmestio na mesec radi posmatranja ljudske rase i čuvanja pečata kojim je Kaguja zapečaćena.

## Pozadina

Nakon što je pojala plod božijeg drveta Šindžua, princeza Kaguja Ocucuki, rodila je dva sina blizanca, Hagoroma i Hamuru koji će se pokajati za greh koji je počinila njihova majka. Hagoromo i Hamura su odlučili da zaustave teror Desetorepe Zveri, Džubi, pa su je zajedno porazili. Nakon toga ga je Hagoromo postao prvi džindžuriki i zapečatio Džubija u mesec. Nakon Hagoromove smrti, Hamura je odlučio da produži ostatak loze klana Ocucuki svojim novim kolenima. Da bi to sproveo, iselio se zajedno sa mnogobrojnim članovima klana sa zemlje na mesec kako bi mogao da bolje vodi računa o njegovoj majci Kaguji koja je zajedno sa Džubijem zapečaćena u mesec. Nakon Hamurine smrti, klan se sve više osipao dok nije ostao samo jedan preživeli član nakon hiljadu godina od Hamurine smrti - Toneri Ocucuki.

## Ličnost

Hamura je bio blag i pravedan čovek, imao je cilj da zaštiti svet koji je njegov brat stvorio, što i pokazuje kada se preselio na mesec kako bi pazio na Kaguju i Džubija. Za razliku od majke, Hamura je bio kao i brat dobre prirode, kada je zajedno sa Hagoromom zaštitio svet od Džubija. Takođe Hamura je jako voleo i poštovao Hagoroma, u *Naruto: Poslednjem Filmu* Hamura je rekao Hinati da zaštiti svet koji je stvorio njegov stariji brat.

## Izgled

Hamura je bio visok čovek sa belom glatkom kožom i bledom plavom (bukvalno) kosom. Šiške mu padaju na desnu stranu lica ukoso u dva razdvojena dela. Kao i Kaguja i Hagoromo, i Hamura ima dva manja roga na obe strane glave. Oči su mu bile bele i prazne zbog Bjakugana koji je imao u njima. Kada aktivira Tenseigan one postaju plave za belim odbljeskom u sredini. Od odeće je nosio, dugačak beli kimono sa šest crnih magatamama oko visoke kragne, a na nogama imao dugačke crne pantalone. Na levom kuku je držao mač u tamnim koricama.

## Sposobnosti

Hamura sigurno spada u najmoćnije šinobije u istoriji svet sobzirom da je sam sa svojim bratom porazio zver desetrepu Džubija. Iz te borbe se vidi da Hamura može da koristi poseban mač koji je verovatno Štap mudraca - Šakujo. Imao je čakru jaku kao Džubijeva, koju je nasledio od svoje majke Kaguje. U levoj ruci je posedovao Jin izdanje kojim je, kombinujući ga sa Hagoromovim Jang izdanjem, uspeo da zapečati Džubija i Kaguju u Šest Staza - Čibaku Tensei. Zbog jake čakre koju je imao, Hamura je mogao da prevaziđe vreme, o čemu svedoči to da je uspeo da se sretne sa Hinatom u budućnosti i da joj snagu da uništi energetsku posudu Tonerijevog Tenseigana.

### Dojdžicu

#### Bjakugan

Kao korisnik Bjakugana, Hamura je imao 360°(sa malom slepom tačkom na jednom od kičmenih pršljenova), kao i rendgenski vid i sposobnost da vidi čakra sistem protivnika. S obzirom da je Bjakugan nasledio od Kaguje predpostavlja se da je on verovatno najbolji korisnik ovog dojdžicua.

#### Tenseigan

Ujedno, Hamura je posedovao i Tenseigan koji je probudio u sopstvenim očima. Pred smrt on ih je zapečatio u energetsku posudu Tenseigana. Veruje se da je on najveći i najjači korisnik ovog dojdžicua ikada. Sporedni članovi organka Ocucuki klana su hteli da iskoriste Hamurine oči zapečaćene u energetskoj posudi kako bi uništili glavnu kuću i ponovo spojili mesec sa zemljom.

### Sendžicu

Kao i njegov brat, Hamura je učio Sendžicu uz pomoć Gamamarua da poboljša svoje sposobnosti. Kombinovajući ga sa svojim doudžicuom i moćnom čakrom, on je bio u stanju da zajedno sa svojim bratom produktuje Sejdž Mod Šest Staza, što mu je dalo velike mogućnosti kao naprimer da leti. Koristeći svoju moć, i Šest Staza Jin Moć u konekciji sa Hagoromovom Šest Staza Jan Moći, Hamura je bio u stanju da izvede Šest Staza — Čibaku Tensei, sa kojom su on i njegov brat zapečatili Džubija.

### Traženje istinite lopte

Hamura je takođe imao sposobnost da koristi traženje istinite lopte, sastavljene od pet prirodnih transformacija i Jin i Jang izdanja. Njegove kugle su bile poređane u polukružnu formaciju i bilo ih je devet.

## Zanimljivosti

* "Hamura" (羽村) u bukvalnom prevodu znači "perjano selo", a takvo ime nosi jedno mesto na zapadu Tokija.
* Hagoromo i Hamura su braća blizanci, samo što je Hamura mlađi.

## Citati

* (Hinati) "*Princezo Bjakugana. Ne dozvoli da svet koji je kreirao moj stariji brat bude uništen.*"

Категорија:Likovi
Категорија:Manga
Категорија:Anime
Категорија:Igrica
Категорија:Film
Категорија:Ocucuki Klan